User:Jpbv07/sandbox

PAGGISING…

Sa tuwing magbubukas tayo ng t.v. o radio o sa pagbabasa natin ng diyaryo, hindi maiwasang mapansin natin ang mga balita tungkol sa mga kaguluhan, digmaan, pagtaas ng halaga ng mga bilihin, pagbaba ng moralidad, tag-gutom, mga kalamidad tulad ng mga malalakas na bagyo, tagtuyot, mga madadalas at malalakas na lindol, mga pagbaha sa mga dako na di dati nakakaranas nito, mga pang-aapi, pang-aabuso at pagbebenta sa katawan at kaluluwa ng tao sa iba’t ibang bahagi ng mundo. Mga pangyayaring nakakagimbal, nakakatakot at nakaka-tindig balahibo. Ang bagay na ito ay pilit na binibigyang katuwiran ng mga tinatawag na mga taong PROPESYONAL. Pilit nilang pinapaliwanag na ang mga bagay at mga pangyayaring ito ay natural lamang, na ito daw ay dala lamang ng pag-usad ng panahon, ng pagdami ng populasyon at pandaigdigang kahirapan sa ekonomiya. Naglabasan din ang iba’t ibang pelikula tulad ng THE DAY AFTER TOMORROW, 2012, EARTHQUAKE, DAY OF DESTRUCTION atbp. na tumatalakay sa mga pangyayaring ito. Ayon muli sa mga tinatawag na mga propesyonal, mahirap daw na mangyari ang mga ito at ang mga pelikulang nasabi ay pawang kathang-isip lamang na malayo sa katotohanan. Oo, maaaring kathang-isip lamang ng mga gumawa o ng mga taong lumikha ang mga pelikulang ito, subalit ang tanong; saan nanggaling ang mga ediya at mga kaisipang ito? Paano napasa-kanila ang mga konseptong ito? Maaaring sabihin na sa kanilang pagbabasa o pagsasaliksik nakita nila ang mga bagay na ito. Pero saan nila nakuha ang (desire/inspiration) pagnanasa at inspirasyon upang gawin ang mga proyektong ito? Ang sumulat nito ay naniniwala na may isang makapangyarihang puwersa na kumikilos at siyang nagbibigay lakas at inspirasyon sa mga taong ito upang maisagawa ang mga proyektong ito. Hindi upang sindakin ang mga tao o upang kumita ng malaking halaga o maging tanyag ang mga ito, KUNDI upang GISINGIN ang natutulog na SANGKATAUHAN! Ang mga usaping ito ay kailan lamang nauso, subalit, DALAWANG LIBONG TAON nang nakaraan ay naisulat na ang mga bagay na ito. Sa pamamagitan ni Juan(John), naisulat ang mga ito sa aklat na kung tawagin ay APOKALIPTO/PAHAYAG (APOCALYPES/REVELATION). Kaya walang dahilan upang ang tao ay magulat at di makapaghanda sapagkat matagal na itong naihayag. Subalit ang nakalulungkot, ito ay pinawalang-bahala ng tao. Di nila ito pinansin. Ang panawagan at babala ay kanilang tinawanan at tinalikuran. Ang sabi nila, tao lamang ang sumulat ng mga ito kaya di dapat bigyan ng seryosong panahon at kahulugan. Oo, si Juan ay tao, tulad mo at tulad ko, pero sino ang nag-utos at nagbigay ng mga salita at nagbigay ng karunungan at kaalaman at ng katatagan at kalakasan upang makita at malaman niya ang mga bagay na magaganap sa lubhang malayong hinaharap? Kung paano tiyak na sisikat ang araw pag sapit ng umaga, gayon din, tiyak na matutupad at magaganap ang mga bagay na nasusulat sapagkat ang bawat salita at kataga na nasusulat sa aklat na iyon ay hindi likha ng tao, kundi galing kay YaHWeH, ang Diyos ng Kataastaasan, may likha ng langit at lupa, at sa pamamagitan ni Hesus na ating Panginoon! Hindi namin pakay na manghimasok sa inyong idoloheya at paniniwala, subalit bigyan niyo sana ng kahit isang saglit ang katanungang ito: PAANO KUNG TOTOO NGA ANG MGA BAGAY NA ITO? PAANO KUNG MAGAGANAP NGA ANG MGA SALITANG ITO? ANO ANG INYONG GAGAWIN? Sa isang pelikulang nabanggit kanina, iyon din ang tanong ng isang tauhan doon, ANO ANG ATING GAGAWIN? May nagsabi na kailangan tumakas o “evacuate”, may nagsabi na kailangan maghanda ng mga “supply” o mga pangangailangan, may nagsabi na huwag lalabas ng bahay atbp. Ilan lamang iyan sa mga opinion at pananaw ng mga tao. Ang mga magaganap ay lahat mula sa langit, kaya’t nararapat lang na tanungin natin at malaman ang kasagutan sa kanya na nagmula sa langit, si Hesus na ating panginoon. PANGINOONG HESUS, ANO ANG GAGAWIN NAMIN KAPAG DUMATING NA ANG MGA BAGAY NA ITO? “DATAPUWA’T KUNG MAGPASIMULANG MANGYARI ANG MGA BAGAY NA ITO, AY MAGSITINGIN KAYO, AT ITAAS NINYO ANG INYONG MGA ULO; SAPAGKAT MALAPIT NA ANG PAGKATUBOS NINYO… “KAYA’T MAGING HANDA KAYO SA LAHAT NG ORAS. LAGI NINYONG IDALANGIN NA MAGKAROON KAYO NG LAKAS UPANG MAKALIGTAS SA LAHAT NG MANGYAYARING ITO AT MAKAHARAP SA ANAK NG TAO.” (Lk.21:28,36) Kaya mga minamahal, eto ang pinakamahalagang katanungan …. HANDA NA BA TAYO NA TAAS ULONG TITINDIG SA HARAP NG ANAK NG TAO???